ai4bharat/Pralekha huggingface dataset:
జల శక్తి మంత్రిత్వ శాఖ
వచ్చే నెల 17న జాతీయ జల పురస్కారాలు ప్రదానం
11 విభాగాల్లో 41 మంది విజేతలను ఎంపిక చేసిన జలశక్తి మంత్రిత్వ శాఖ
విజేతలకు ప్రశంస పత్రం, జ్ఞాపిక, నగదు బహుమతి ప్రదానం
కేంద్ర జలశక్తి మంత్రిత్వ శాఖలోని జలవనరుల విభాగం, 4వ జాతీయ జల పురస్కారాల ప్రదానం వేడుకను వచ్చే నెల 17న దిల్లీలోని విజ్ఞాన్ భవన్లో నిర్వహించనుంది. ఈ వేడుకకు ముఖ్య అతిథిగా ఉపరాష్ట్రపతి శ్రీ జగదీప్ ధన్ఖర్ను ఆహ్వానించారు. ఉమ్మడి విజేతలు సహా 41 మంది 4వ జాతీయ జల పురస్కారాలు-2022కు ఎంపికయ్యారు. 'ఉత్తమ రాష్ట్రం', 'ఉత్తమ జిల్లా', 'ఉత్తమ గ్రామ పంచాయతీ', 'ఉత్తమ పట్టణ స్థానిక సంస్థ', 'ఉత్తమ పాఠశాల', 'ఉత్తమ మాధ్యమం', 'ఉత్తమ ప్రాంగణ వినియోగ సంస్థ', 'ఉత్తమ నీటి వినియోగదార్ల సంఘం', 'ఉత్తమ పరిశ్రమ', 'సీఎస్ఆర్ కార్యకలాపాల్లో ఉత్తమ పరిశ్రమ', 'ఉత్తమ ఎన్జీవో' వంటి 11 విభాగాల్లో అవార్డులు అందిస్తారు. విజేతలకు ప్రశంస పత్రం, జ్ఞాపిక, నగదు బహుమతి అందజేస్తారు. 1వ, 2వ, 3వ స్థానాల్లో నిలిచినవారికి వరుసగా రూ.2 లక్షలు, రూ.1.5 లక్షలు, రూ.1 లక్ష నగదు బహుమతి అందజేస్తారు.
జల వనరుల విభాగం కార్యదర్శి శ్రీ పంకజ్ కుమార్ అధ్యక్షతన, పురస్కారాల పంపిణీ ఏర్పాట్లపై సమీక్ష జరిగింది. విజేతలు, ఆహ్వానితులు, వివిధ సంస్థల భాగస్వామ్యాన్ని మరింత బలంగా మార్చడానికి ఈ వేడుక ఒక సందర్భంగా మారుతుందని ఆయన చెప్పారు. నీటి వనరుల సంరక్షణ, నిర్వహణ కార్యకలాపాల్లో ప్రజల చొరవను ప్రోత్సహిస్తుందన్నారు.
పురస్కార గ్రహీతలు, వివిధ మంత్రిత్వ శాఖలు/విభాగాలు/ సంస్థలు/ రాష్ట్ర ప్రభుత్వాలకు ప్రముఖులు/అధికారులు సహా సుమారు 1,500 మంది ఈ వేడుకలో పాల్గొంటారని భావిస్తున్నారు. అవార్డుల ప్రదానోత్సవానికి సంబంధించిన వివిధ ఏర్పాట్లను పర్యవేక్షించేందుకు మంత్రిత్వ శాఖలోని సీనియర్ అధికారుల నేతృత్వంలో కమిటీలను ఏర్పాటు చేస్తున్నారు. అవార్డులకు సంబంధించి మరిన్ని వివరాలను https://pib.gov.in/PressReleasePage.aspx?PRID=1848661 లింక్ ద్వారా చూడవచ్చు.
జలశక్తి మంత్రిత్వ శాఖ, నీటిని జాతీయ వనరుగా అభివృద్ధి చేయడం, పరిరక్షించడం, నిర్వహణ కోసం మార్గదర్శకాలు, కార్యక్రమాలను రూపొందించే బాధ్యత కలిగిన నోడల్ మంత్రిత్వ శాఖ. రాష్ట్రాలు, జిల్లాలు, పాఠశాలలు, ప్రభుత్వేతర సంస్థలు, గ్రామ పంచాయతీలు, పట్టణ స్థానిక సంస్థలు, నీటి వినియోగదార్ల సంఘాలు, సంస్థలు, కార్పొరేట్ సంస్థలు సహా వివిధ వాటాదార్ల మద్దతు, చురుకైన భాగస్వామ్యం జల వనరుల సమర్ధవంత నిర్వహణకు కీలకం. 'జల్ సమృద్ధ్ భారత్'ను సాధించడం కోసం, దేశంలోని రాష్ట్రాలు, జిల్లాలు, సంస్థలు, ప్రజలు మొదలైన వారు చేసిన ఆదర్శప్రాయమైన పనిని, ప్రయత్నాలను గుర్తించి ప్రోత్సహించడానికి జాతీయ జల పురస్కారాలను  ప్రారంభించారు.
2018 సంవత్సరంలో, మొదటి విడత జాతీయ జల పురస్కారాలు ప్రకటించారు. 14 విభాగాల్లో 82 మంది విజేతలకు 2019 ఫిబ్రవరి 25న దిల్లీలో అవార్డులు ప్రదానం చేశారు. ఆ తర్వాత, 2019లో 2వ జాతీయ జల పురస్కారాలను ప్రకటించారు. 2020 నవంబర్ 11-12 తేదీల్లో జరిగిన కార్యక్రమంలో, 16 విభాగాల్లో 98 మంది విజేతలను భారత ఉపరాష్ట్రపతి సత్కరించారు. 3వ జాతీయ జల పురస్కారాల ప్రదానం కార్యక్రమం 2022 మార్చి 29న నిర్వహించారు. 11 విభాగాల్లో 57 మంది విజేతలకు అవార్డులు అందించి భారత రాష్ట్రపతి సత్కరించారు. వచ్చే నెల 17న విజ్ఞాన్ భవన్లో ప్రదానం చేయబోయేవి 4వ జాతీయ జల పురస్కారాలు.
మంత్రిమండలి
ప్రభుత్వ, ప్రయివేటు భాగస్వామ్యం ద్వారా అహ్మదాబాద్, జైపూర్, లక్నో, గువాహటి, తిరువనంతపురం, మంగళూరు ఆరు విమానాశ్రయాల లీజుకు మంత్రిమండలి ఆమోదం.
ప్రధానమంత్రి శ్రీ నరేంద్రమోదీ ఆధ్ద్యక్షతన సమావేశమైన కేంద్రమంత్రి మండలి దిగువ అంశాలకు ఆమోదం తెలియజేసింది :
i. ఏఏఐ కి చెందిన అహ్మదాబాద్, జైపూర్, లక్నో, గువాహటి, తిరువనంతపురం, మంగళూరు - ఆరు విమానాశ్రయాలను ప్రభుత్వ ప్రయివేటు భాగస్వామ్య అంచనా కమిటీ  ద్వారా ప్రభుత్వ, ప్రయివేటు భాగస్వామ్యం  కింద నిర్వహణ, యాజమాన్యం, అభివృద్ధి చేయడానికి లీజుకు ఇవ్వడానికి సూత్రప్రాయంగా ఆమోదం.
ii. పిపిపిఏసి పరిధి దాటి ఉన్న ఏ అంశాలనైనా నిర్ణయించడానికి - నీతీ ఆయోగ్ సీఈవో అధ్యక్షతన - పౌర విమానయాన శాఖ కార్యదర్శి, ఆర్ధిక వ్యవహారాల శాఖ కార్యదర్శి, వ్యయ శాఖ కార్యదర్శులతో ఒక కార్యదర్శుల సాధికార బృందం ఏర్పాటు.
ప్రయోజనాలు :
1. మౌలిక సదుపాయాల ప్రాజెక్టులలో పిపిపి వల్ల - ప్రభుత్వ రంగంలో అవసరమైన పెట్టుబడులను నియంత్రించడంతో పాటు - సేవల సరఫరా, నైపుణ్యం, వ్యవస్థ, వృత్తి నైపుణ్యంలలో సామర్ధ్యం పెరుగుతుంది.
2. విమానాశ్రయాల మౌలిక సదుపాయాల ప్రాజెక్టులలో పిపిపి వల్ల - విమానాశ్రయాల్లో ప్రపంచస్థాయి మౌలిక సదుపాయాలు, విమాన ప్రయాణీకులకు సకాలంలో సమర్ధవంతమైన సేవల సరఫరా, ఎటువంటి పెట్టుబడి లేకుండా భారత విమానాశ్రయాల సాధికార సంస్థకు ఆదాయ వృద్ధి మొదలైనవి లభిస్తాయి. వీటిలో హైదరాబాద్, బెంగళూరు లలో గ్రీన్ ఫీల్డ్ విమానాశ్రయాలు కూడా ఉన్నాయి. ప్రస్తుతం ఢిల్లీ, ముంబయి, బెంగుళూరు, హైదరాబాద్, కొచ్చిన్ విమానాశ్రయాలు పిపిపి కింద నిర్వహించబడుతున్నాయి.
3. భారతదేశంలోని పిపిపి విమానాశ్రయాలు - విమానాశ్రయాల సేవా నాణ్యత  పరంగా - ఆయా విభాగాలలో - అంతర్జాతీయ విమానాశ్రయాల మండలి  - ఎంపిక చేసిన జాబితాలో - మొదటి ఐదు స్థానాలను దక్కించుకున్నాయి.
4. పీపీపీ ప్రయోగాలు ప్రపంచ స్థాయి విమానాశ్రయాలను రూపొందించాయి. ఏఏఐ తన ఆదాయాన్ని పెంచుకోడానికీ - అలాగే దేశంలోని ఇతర ప్రాంతాల్లో విమానాశ్రయాలు అభివృద్ధి చేయడంపై , విమానయాన మౌలిక సదుపాయాలను అభివృద్ధి చేయడం పై దృష్టి కేంద్రీకరించడానికి కూడా ఇవి సహాయపడ్డాయి.
పూర్వరంగం :
భారతదేశంలో దేశీయ, విదేశీ విమానయానం పెరగడంతో - చాలా విమానాశ్రయాల్లో రద్దీ పెరిగింది. దశాబ్దకాలం క్రితం ప్రయివేటు పరం చేసిన ఐదు విమానాశ్రయాలు, రాకపోకలు పెరగడంతో - అంతేకా అంతర్జాతీయ ఆపరేటర్లు, పెట్టుబడిదారుల దృష్టిని ఆకర్షిస్తున్నాయి. అంతర్జాతీయ ఆసక్తి కారణంగా - మౌలిక సదుపాయాల రంగాలన్నింటిలో - విమానయాన రంగం - అగ్ర స్థానంలో ఉంది. అంతర్జాతీయ ఆపరేటర్లు, పెట్టుబడిదారులు - 3-4 మిలియన్ ప్రయాణీకుల కంటే ఎక్కువ సామర్ధ్యం ఉన్న బ్రౌన్ ఫీల్డ్ విమానాశ్రయాల విస్తరణ అవకాశాలకోసం ఎదురుచూస్తున్నారు. పిపిపి విధానాన్ని అనుసరించడం ద్వారా - విదేశీ ప్రత్యక్ష పెట్టుబడులు  లను వెంటనే ఆకర్షించడానికి - విమానాశ్రయాల రంగం - అవకాశం కల్పిస్తోంది.
అందువల్ల, ఏఏఐ కి చెందిన అహ్మదాబాద్, జైపూర్, లక్నో, గువాహటి, తిరువనంతపురం, మంగళూరు - ఆరు విమానాశ్రయాలను - ప్రభుత్వ, ప్రయివేటు భాగస్వామ్యం  కింద మొదటి దశ నిర్వహణ, యాజమాన్యం, అభివృద్ధి చేయడానికి లీజుకు ఇవ్వాలని - నిర్ణయించడం జరిగింది. దీనివల్ల, ఏఏఐ కి ఆదాయం పెరుగడంతో పాటు, ఉపాధి కల్పన, సంబంధిత మౌలికసదుపాయాల కల్పన ద్వారా - ఈ ప్రాంతాలలో ఆర్ధికాభివృధి మెరుగౌతుందని భావిస్తున్నారు.(Visitor Counter : 200
వ్యవసాయ మంత్రిత్వ శాఖ
వెదురు రంగం అభివృద్ధి కోసం సలహా మండలి ఏర్పాటు
వెదురు రంగం అభివృద్ధి కోసం సలహా మండలి ఏర్పాటు చేయడానికి కేంద్ర వ్యవసాయ శాఖ మంత్రి శ్రీ నరేంద్ర సింగ్ తోమర్ ఆమోదం తెలిపారు. క్రమ పద్ధతిలో వెదురు రంగాన్ని అభివృద్ధి చేయడానికి సలహా మండలి కృషి చేస్తుంది. వెదురు రంగంతో సంబంధం ఉన్న వివిధ వర్గాలకు చెందిన ప్రతినిధులు సలహా మండలి సభ్యులుగా ఉంటారు. విద్యావేత్తలు, పరిశోధకులు, ఆవిష్కర్తలు,ప్రగతిశీల వ్యాపారవేత్తలు, డిజైనర్లు, రైతు నాయకులు, మార్కెటింగ్ నిపుణులు, విధాన నిర్ణేతలు వంటి వారికి మండలిలో ప్రాతినిధ్యం ఉంటుంది. వివిధ మంత్రిత్వ శాఖలు, ప్రభుత్వ, ప్రైవేటు రంగాలకు చెందిన వారితో సంప్రదింపులు జరిపి వెదురు రంగం అభివృద్ధికి కృషి చేయాలని నిర్ణయించడం జరిగింది. వెదురుకు విలువ ఆధారిత వ్యవస్థను పటిష్టం చేయడానికి వివిధ మంత్రిత్వ శాఖలు/ విభాగాలు అమలు చేస్తున్న కార్యక్రమాలను సమన్వయం చేసి అన్ని వర్గాల సహకారంతో వెదురు రంగం అభివృద్ధికి సలహా మండలి పనిచేస్తుంది.
పునర్వ్యవస్థీకరించబడిన నేషనల్ బాంబూ మిషన్  2018-19లో కేంద్ర ప్రాయోజిత పథకంగా ప్రారంభించబడింది. వెదురు పెంపకందారులు, వెదురు వినియోగదారుల మధ్య అనుసంధానం సాధించడం ద్వారా వెదురు రంగం అభివృద్ధికి కృషి జరుగుతుంది. వెదురు పెంపకం, వెదురు సేకరణ, వేరు చేయడం, ప్రాసెసింగ్, మార్కెటింగ్, సూక్ష్మ, చిన్న,మధ్య తరహా పరిశ్రమలు, నైపుణ్యం కలిగిన మానవ వనరుల అభివృద్ధి, బ్రాండింగ్ లాంటి రంగాల్లో పెంపకందారులు, వినియోదారుల మధ్య సమన్వయం సాధించడానికి కృషి జరుగుతుంది. విధాన నిర్ణయాలు, సౌకర్యాల కల్పన, అవగాహన కార్యక్రమాల వల్ల వెదురు రంగం ఆదాయ ఆర్జన రంగంగా అభివృద్ధి చెందింది. ఇటీవల ప్రధానమంత్రి శ్రీ నరేంద్ర మోదీ ప్రారంభించిన బెంగళూరు  విమానాశ్రయం నిర్మాణంలో వెదురును ఉపయోగించారు. దీని ద్వారా వెదురు నిర్మాణ సామాగ్రిగా మాత్రమే కాకుండా కళాత్మక వస్తువుగా కూడా ఉపయోగపడుతుందని వెల్లడయింది. 'గ్రీన్ స్టీల్' గా వెదురు గుర్తింపు పొందింది. నిర్మాణ రంగంలో డిజైన్ మరియు నిర్మాణ మూలకంగా ఉపయోగించడమే కాకుండా వెదురు వివిధ రకాలుగా ఉపయోగించడానికి అనువుగా ఉంటుంది. పర్యావరణానికి హాని కలిగిస్తున్న ప్లాస్టిక్ వస్తువుల స్థానంలో వెదురుతో చేసిన ఉత్పత్తులు ఉపయోగించవచ్చు. వేగంగా పెరిగే గుణం కలిగి ఎక్కువగా లభించే వెదురు ఇథనాల్ మరియు బయో-ఎనర్జీ ఉత్పత్తికి అవసరమైన ముడి పదార్థంగా కూడా ఉపయోగపడుతుంది. వెదురు ఆధారిత జీవనశైలి ఉత్పత్తులు, కత్తిపీటలు, గృహాలంకరణ, హస్తకళలు మరియు సౌందర్య సాధనాల మార్కెట్ కూడా వృద్ధి బాటలో ఉంది. అభివృద్ధి చెందుతున్న వెదురు రంగం ద్వారా లభించే ప్రయోజనాలను దేశంలో రైతులు మరియు మానవ వనరుల అభివృద్ధికి అందించాలని జాతీయ వెదురు మిషన్ కృషి చేస్తోంది.
వెదురు రంగంలో చురుగ్గా పని చేస్తున్న నిపుణులు, ఇతర సంబంధిత దృష్టి కేంద్రీకరించాల్సిన అంశాలు, వెదురు రంగంలో వాటాదారుల మధ్య సమన్వయం సాధించడానికి తీసుకోవాల్సిన చర్యలు సూచిస్తారు. వెదురు సలహా మండలికి కేంద్ర వ్యవసాయ కార్యదర్శి చైర్పర్సన్గా, నేషనల్ బాంబూ మిషన్ మిషన్ డైరెక్టర్ కన్వీనర్గా ఉంటారు. ప్రచారం, వెదురు , అంతర పంటల పెంపకం, ప్రాథమిక ప్రాసెసింగ్, ఉత్పత్తి అభివృద్ధి, విలువ జోడింపు, మార్కెట్ మౌలిక సదుపాయాలు మరియు అనుసంధానం , ప్రాసెసింగ్ మెషినరీలు, స్కిల్ డెవలప్మెంట్ మొదలైన వాటిలో సమస్యలు మరియు సాంకేతికత అంశాలపై వ్యవసాయం , రైతు సంక్షేమ మంత్రిత్వ శాఖకు కమిటీ సభ్యులు సలహా ఇస్తారు.
హోం మంత్రిత్వ శాఖ
కోవిడ్-19 మహమ్మారిని అదుపు చేయడానికి విధించిన లాక్ డౌన్ చర్యలు 2020 మే 3 వరకు కొనసాగింపు
కోవిడ్-19 మహమ్మారిని అదుపు చేయడానికి ప్రకటించిన లాక్ డౌన్ నిబంధనలను 2020 మే 3వ తేదీ వరకు పొడిగిస్తున్నట్టు ప్రధానమంత్రి శ్రీ నరేంద్ర మోదీ ప్రకటించారు.
ఆ ప్రకటనను పరిగణనలోకి తీసుకుని కోవిడ్-19 మహమ్మారిని అదుపు చేయడానికి గతంలో హోం మంత్రిత్వ శాఖ జారీ చేసిన సమీకృత మార్గదర్శకాల్లో నిర్దేశించిన చర్యలన్నీ 2020 మే 3వ తేదీ వరకు యథాతథంగా కొనసాగుతాయని అన్ని కేంద్ర మంత్రిత్వ శాఖలు/ భారత ప్రభుత్వంలోని డిపార్ట్ మెంట్లు, రాష్ర్టాలు/ కేంద్రపాలిత ప్రాంతాల ప్రభుత్వాలు, అధికారులకు ఉత్తర్వులు జారీ చేశారు.
ఈ మేరకు కేంద్ర హోం మంత్రిత్వ శాఖ  రాష్ర్టాలు, కేంద్రపాలిత ప్రాంతాలకు ఉత్తర్వులు జారీ చేసింది. ఆ ఉత్తర్వుల ప్రకారం లాక్ డౌన్ పెంపు సమయంలో గతంలో భిన్న రంగాలపైన, వాటి కార్యకలాపాల పైన విధించిన ఎలాంటి మార్పు లేకుండా అమలులో ఉంటాయని ఆ ఉత్తర్వుల్లో పేర్కొంది. ఎంహెచ్ఏ జారీ చేసిన సమీకృత మార్గదర్శకాల్లో సూచించిన ఆంక్షలన్నింటినీ కేంద్రంలోని ప్రతీ ఒక్క మంత్రిత్వ శాఖ/ డిపార్ట్ మెంట్, రాష్ట్రప్రభుత్వాలు/ కేంద్రపాలిత ప్రాంతాల ప్రభుత్వాలు, అధికారులకు కఠినంగా అమలు పరచాలని ఆదేశించింది.
వైపరీత్యాల నిర్వహణ చట్టం-2005 కింద ఎంహెచ్ ఏ జారీ చేసిన మార్గదర్శకాల్లో విధించిన ఆంక్షల్లో ఏ ఒక్కటి కూడా ఎలాంటి సడలింపు లేకుండా అమలు చేసి తీరాలని రాష్ట్ర ప్రభుత్వాలు, కేంద్రపాలిత ప్రాంతాలకు పంపిన సమాచార పత్రాల్లో తెలియచేసింది.
లాక్ డౌన్ పొడిగింపు ఉత్తర్వుల కోసం ఈ కింది లింక్ క్లిక్ చేయండి.
(
గృహ నిర్మాణం మరియు పట్టణ వ్యవహారాల మంత్రిత్వ శాఖ
అమృత్ 2.0 స్థితిగతులు
అటల్ మిషన్ ఫర్ రెజ్యువనేషన్ అండ్ అర్బన్ ట్రాన్సఫర్మేషన్ -ఎఎంఆర్యుటి- అమృత్) కింద సార్వత్రిక నీటి సరఫరా కవరేజ్కింద 500 నగరాల నుంచి దేశంలోని అన్ని చట్టబద్ధమైన పట్టణాలకు విస్తరించాలన్న లక్ష్యాన్ని ముందుకు తీసుకువెళ్ళేందుకు అమృత్ 2.0ను అక్టోబర్ 2021లో ఆర్థిక సంవత్సరం 2021-22 & 2025-26 వరకు 5 ఏళ్ళ కాలానికి ప్రారంభించారు. ఇది 500 అమృత్ నగరాలలోని నగరాలను స్వీయావలంబన & నీటి భద్రత కలిగిన వాటిగా మలచేందుకు, మురుగునీరు & కలుషిత జలాల నిర్వహణ చేయడంపై దృష్టిపెడుతుంది. అంతేకాకుండా ఆర్థిక స్థిరత్వం, పౌరుల జీవన సౌలభ్యం, నీటి రంగ సంస్కరణలపై దృష్టిపెట్టే సంస్కరణ అజెండాను మిషన్ కలిగి ఉంది.
నేటివరకూ, రాష్ట్రాలు/ కేంద్రపాలిత ప్రభుత్వాలు సమర్పించిన రాష్ట్ర నీటి కార్యాచరణ ప్రణాళికల ను గృహ & పట్టణ వ్యవహారాలు  రూ. 1,29,636 కోట్ల వ్యయంతో  6257 ప్రాజెక్టులను ఆమోదించింది. ఈ ప్రాజెక్టుల ద్వారా 48 లక్షల కొత్త పంపునీటి కనెక్షణ్లను, 33.42 లక్షల కొత్త మురికినీటి గొట్టాల అనుసంధానాలను చేయాలని ప్రణాళికలు రూపొందించారు. అంతేకాకుండా, రోజుకు 8,435 మిలియన్ లీటర్ల నీటిని శుద్ధి గల ప్లాంట్ సామర్ధ్యాన్ని, 2,795 మురుగునీటి శుద్ధి ప్లాంట్ సామర్ధ్యాన్ని జోడించాలని/ పెంచాలని ప్రతిపాదించారు. ఇవేకాక, ఆజాదీ కా అమృత్ మహోత్సవ్ కింద అమృత్ సరోవర్ను వేగవంతం చేసేందుకు రూ.3,664 కోట్ల విలువైన 2,102 జలాశయాల పునరుద్ధరణ ప్రాజెక్టులను కూడా ఎస్డబ్ల్యుఎపిఎస్ & స్పెషల్ ట్రాంచె ఆఫ్ ఎస్డబ్ల్యుఎపిఎస్ ను ఆమోదించారు.
ఎంఒహెచ్యుఎ ఆమోదించిన 6,527 ప్రాజెక్టులలో, రూ.36,481 కోట్ల విలువైన 2,058 ప్రాజెక్టులకు సంబంధించిన వివరణాత్మక ప్రాజెక్టు నివేదికలను లను రాష్ట్రాలు/ కేంద్రపాలిత ప్రాంతాలు ఆమోదించాయి. రూ. 19,157.55 కోట్ల విలువైన 1,025 ప్రాజెక్టులకు టెండర్లను ఆహ్వానిస్తూ నోటీసులను జారీ చేసి, రూ. 5,422.82 కోట్ల విలువైన 608 ప్రాజెక్టులకు సంబంధించిన పనులను ఇవ్వగా, రూ 102.99 కోట్ల విలువైన 29 ప్రాజెక్టులను పూర్తి చేయడం జరిగింది.
మొత్తం మిషన్ కాలానికి అమృత్ 2.0 కింద ప్రస్తుతం కొన్ని రాష్ట్రాలు/ కేంద్రపాలిత ప్రాంతాలకు సంబంధించిన ఎస్డబ్ల్యుఎపిలను ఆమోదించడం జరిగింది. కాగా, అమృత్ & అమృత్ 2.0లను పోల్చడం ప్రస్తుత దశలో సాధ్యం కాని పని. అయితే, అమృత్ 2.0 పథకం ఉత్తమ కార్యాచరణలను, అధ్యయనాలను & అమృత్ మిషన్ ఎదుర్కొన్న సవాళ్ళను చేర్చుకుంటూ ముందుకు సాగుతోంది.
అమృత్ కింద 2011 జనాభా లెక్కల ప్రకారం లక్ష లేదా అంతకంటే అధిక జనాభా ఉన్న అన్ని పట్ణ స్థానిక సంస్థలు  సహా దేశంలోని అన్ని 60 శాతం పట్టణ జనాభా కలిగిన, అన్ని రాష్ట్రాల/ కేంద్రపాలిత ప్రాంతాల రాజధానులు, అన్ని హెరిటేజ్ సిటీ డెవలప్మెంట్ అండ్ ఆగ్మెంటేషన్ యోజన  నగరాలు, పర్వత రాష్ట్రాలు, ద్వీపాలు, పర్యాటక ప్రాంతాలలోని ప్రధాన నదుల అంచుల్లో ఉన్న నగరాలు సహా 500 నగరాలను ఎంపిక చేశారు.
అమృత్ కింద, ప్రాజెక్టులను ఎంపిక చేయడానికి, వివరించడానికి, ప్రతిపాదించడానికి రాష్ట్రాలకు అధికారాన్ని ఇవ్వడం జరిగింది.,గృహ & పట్టణ వ్యవహారాల మంత్రిత్వ శాఖలోని ఉన్నత కమిటీ ఆమోదానంతరం అమృత్ మిషన్ విస్త్రత చట్రంలో అమలు చేసేందుకు వాటికి సాధికారతను ఇవ్వడం జరిగింది. అన్ని అమృత్ నగరాలలో మిషన్ను తదనుగుణంగా అమలు చేస్తుండగా, అది మంచి పురోగతిని చూపుతోంది.
ఈ సమాచారాన్ని కేంద్ర గృహ & పట్టణ వ్యవహారాల మంత్రిత్వ శాఖ సహాయ మంత్రి శ్రీ కౌశల్ కిషోర్ రాజ్యసభలో ఇచ్చిన లిఖిత సమాధానంలో వెల్లడించారు.
ప్రధాన మంత్రి కార్యాలయం
ముంబయి లోని గోరేగాఁవ్లో మంటలు చెలరేగిన కారణంగా ప్రాణనష్టం జరిగినందుకు సంతాపాన్ని వ్యక్తం చేసినప్రధాన మంత్రి
పిఎమ్ఎన్ఆర్ఎఫ్నుండి పరిహారాన్ని ప్రకటించారు
- లోని గోరేగాఁవ్ లో మంటలు చెలరేగిన దుర్ఘటన లో ప్రాణనష్టం జరిగినందుకు ప్రధాన మంత్రి శ్రీ నరేంద్ర మోదీ ప్రగాఢ సంతాపాన్ని వ్యక్తం చేశారు. మృతుల దగ్గరి సంబంధికుల కు 2 లక్షల రూపాయల చొప్పున మరియు ఈ దుర్ఘటన లో గాయపడ్డ వారికి 50,000 రూపాయల వంతున పరిహారాన్ని ప్రధాన మంత్రి జాతీయ సహాయ నిధి  నుండి ఇవ్వడం జరుగుతుందని ప్రధాన మంత్రి ప్రకటించారు.
ప్రధాన మంత్రి కార్యాలయం ఒక ట్వీట్ లో -
‘‘ముంబయి లోని గోరేగాఁవ్ లో జరిగిన ఓ అగ్ని ప్రమాదం కారణం గా ప్రాణనష్టం సంభవించిందని తెలుసుకొని ఎంతో బాధపడ్డాను. ప్రియతముల ను కోల్పోయిన కుటుంబాల కు ఇదే సంతాపం. ఈ దుర్ఘటన లో గాయపడ్డ వారు త్వరగా కోలుకోవాలని ఆ ఈశ్వరుడి ని ప్రార్థిస్తున్నాను. బాధితుల కు చేతనైన అన్ని విధాల సహాయాన్ని అధికారగణం అందిస్తున్నారు.
మృతుల యొక్క దగ్గరి సంబంధికుల కు 2 లక్షల రూపాయల చొప్పున మరియు ఈ దుర్ఘటన లో గాయపడ్డ వారికి 50,000 రూపాయల వంతున పరిహారాన్ని ప్రధాన మంత్రి జాతీయ సహాయ నిధి  నుండి ఇవ్వడం జరుగుతుంది: ప్రధాన మంత్రి’’ అని తెలిపింది.
రహదారి రవాణా, హైవేల మంత్రిత్వ శాఖ
భారత దేశం 5 ట్రిలియన్ డాలర్ల ఆర్థిక వ్యవస్థను సాధించేందుకు మౌలిక సదుపాయాల అభివృద్ధిపై 5 రెట్లు ఎక్కువ పెట్టుబడి పెట్టాలన్న డాక్టర్ వికె సింగ్
భారత్ 6 ట్రిలియన్ యుఎస్ డాలర్ల ఆర్థిక వ్యవస్థ అన్న లక్ష్యాన్ని సాధించేందుకు మౌలిక సదుపాయాల అభివృద్ధిపై 5 రెట్లు ఎక్కువ పెట్టుబడి దేశం పెట్టాల్సి ఉంటుందని కేంద్ర రోడ్డు రవాణా & జాతీయ రహదారులు, పౌర విమానయాన శాఖల సహాయ మంత్రి జనరల్  వికె సింగ్ (రిటైర్డ్ అన్నారు. పిహెచ్డిసిసిఐ నిర్వహించిన గతి శక్తిః భారత్ 5 ట్రిలియన్ల యుఎస్డాలర్ల దిశగా పురోగమించేందుకు భారత్ మౌలిక సదుపాయాల ఆధారిత పరివర్తన అన్న అంశంపై జరిగిన సదస్సును ఉద్దేశించి మాట్లాడుతూ, వేగవంతమైన రవాణా, తక్కువ ఇంధన ఖర్చు, వ్యయ సమర్దతకు హామీ ఇవ్వడానికి ప్రభుత్వం సాధారణ ప్రయోజన కారిడార్లను సృష్టించేందుకు ప్రభుత్వం యోచిస్తోందని ఆయన చెప్పారు.
మౌలిక సదుపాయాల రంగంలో వేగవంతమైన అభివృద్ధికి ఆటంకాలు కల్పిస్తున్న సవాళ్ళను పరిష్కరించి, ఒకే గొడుగు కిందకు తేవడంలో పిఎం గతిశక్తి పాత్ర ప్రాముఖ్యతను డాక్టర్ సింగ్ ఉద్ఘాటించారు.
ప్రాజెక్టుల అమలు, గడువులోగా ప్రాజెక్టులను పూర్తి చేయడం అన్నవి పిఎం గతిశక్తి బృహత్తర ప్రణాళికలో కీలక అంశాలని మంత్రి తెలిపారు. పరిష్కారాలతో కలిపి మౌలిక సదుపాయాల అభివృద్ధి కోసం చట్రాన్ని సృష్టించడం ప్రణాళిక ప్రధాన ఉద్దేశ్యమని ఆయన అన్నారు. ఈ చట్రంలో ఎటువంటి ఆటంకాలూ లేకుండా ఒకేసారి అన్ని సంబంధిత విభాగాల దృష్టిని ఆకర్షించే విధంగా వివిధ కార్యక్రమాలు ఉంటాయని తెలిపారు.
రక్షణ మంత్రిత్వ శాఖ
పరిశ్రమల సమస్యలను అర్థం చేసుకోవడానికి & తమ విధానాల పట్ల అవగాహనను పెంచేందుకు హైదరాబాదులో పరిశ్రమలతో సమావేశాన్ని నిర్వహించిన డిఆర్డిఒ
భారత్ను నికర రక్షణ ఎగుమతిదారిగా చేసేందుకు సాధ్యమైనంత మద్దతు ఇచ్చేందుకు హామీ
పరిశ్రమలతో చర్చ, మేథోమథన సెషన్ను మే 27, 2023న హైదరాబాద్లోని రీసెర్చ్ సెంటర్ ఇమారత్ లో డిఫెన్స్ రీసెర్చ్ అండ్ డెవలప్మెంట్ ఆర్గనైజేషన్  నిర్వహించింది. ఎంఎస్ఎంఇలు & స్టార్టప్లు సహా అన్ని రక్షణకు సంబంధించిన పరిశ్రమలను ఒక వేదికపైకి తెచ్చి వారి ఆందోళనలను అవగాహన చేసుకోవడమే కాక డిఆర్డిఒ చేపట్టిన పలు పరిశ్రమ అనుకూల చొరవలు, విధానాల గురించి పెంచడం ఈ ఒకరోజు సమావేశ లక్ష్యం. ఈ కార్యక్రమంలో 180కి పైగా పరిశ్రమలు పాల్గొన్నాయి.
రక్షణ పరిశోధన& అభివృద్ధి విభాగం కార్యదర్శి, డిఆర్డిఒ చైర్మన్ డాక్టర్ వి. సమీర్ కామత్ చింతన్ పేరుతో జరిగిన బహిరంగ మేథోమథన సదస్సుకు అధ్యక్షత వహించారు. భారత్ను నికర రక్షణ ఎగుమతిదారుగా చేసేందుకు వారి సామర్ధ్యాలను నిర్మించుకోవడంలో మార్గదర్శి పాత్ర వహిస్తూనే, సాధ్యమైనంత మద్దతును డిఆర్డిఒ అందిస్తుందని ఆయన పరిశ్రమలకు హామీ ఇచ్చారు. భారతీయ రక్షణ ఉత్పత్తి రంగం పూర్తి స్వయం సమృద్ధిని సాధించేందుకు ఇస్తున్న ప్రోత్సాహానికి మరింత బలాన్ని ఇచ్చేందుకు క్రమం తప్పకుండా ఇటువంటి చొరవలను చేపట్టవలసిన అవసరాన్ని డిఆర్డిఒ చైర్మన్ నొక్కి చెప్పారు.
డైరెక్టొరేట్ ఆఫ్ ఇండస్ట్రీ ఇంటర్ఫేస్ & టెక్నాలజీ మేనేజ్మెంట్  డైరెక్టర్ శ్రీ అరుణ్ చౌదరి మాట్లాడుతూ భారతీయ పరిశ్రమలకు మద్దతును ఇచ్చే వివిధ డిఆర్డిఓ చొరవలు, విధానాల పై సంక్షిప్త వివరణను ఇచ్చారు. పరిశ్రమలకు డిఆర్డిఒ సాంకేతిక బదిలీ ప్రక్రియను వివరిస్తూ, విధాన ముఖ్యలక్షణాలను పట్టి చూపారు. అభివృద్ధి & ఉత్పత్తి భాగస్వాములుగా పరిశ్రమల ఎంపిక ప్రక్రియ అవసరాన్ని ఆయన వివరించారు. సాంకేతిక అభివృద్ధి నిధి  పథకంలోని ముఖ్యాంశాలను పరిశ్రమలకు తగిన రీతిలో వివరించారు. డిఆర్డిఒ తమ భారతీయ పరిశ్రమలు తమ మౌలికసదుపాయా పరీక్షా కేంద్రం, డిఆర్డిఒ పేటంట్ల వినియోగంపై డిఆర్డిఒ విధానం, ప్రక్రియల వివరాలను ఇచ్చారు.
ఎంఎస్ఎంఇలు, రక్షణ తయారీ సంస్థల పరిపక్వతను కొలించేందుకు క్వాలిటీ కౌన్సిల్ ఆఫ్ ఇండియా  సహకారంతో డిఆర్డిఒ సిస్టం ఫర్ అడ్వాన్స్డ్ మాన్యుఫ్యాక్చరింగ్ అసెస్మెంట్ అండ్ ర్యాంకింగ్ ని ప్రమాణంగా అభివృద్ధి చేసింది.
ఈ కార్యక్రమం సందర్భంగా ఎస్ఎఎంఎఆర్ గురించి, జియో- ట్యాగింగ్, టైమ్ స్టాంపింగ్ తో డిజిటైజ్డ్ మూల్యాంకనం గురించి విహంగ వీక్షణాన్ని సమర్పించారు. రాయితీ దరలతో సూక్ష్మ, చిన్నతరహా పరిశ్రమలకు ఎస్ఎఎంఎఆర్ ను డిఆర్డిఒ అందిస్తోంది.
ఎంఎస్ఎంఇలు & భారీ పరిశ్రమల వాటాదారులతో పాటు స్టార్టప్ వ్యవస్థాపకులు డిఆర్డిఒతో పని అనుభవాన్ని గురించి ప్రెజెంటేషన్లు ఇచ్చారు. వర్తమాన ప్రక్రియలు, విధానాలను మెరుగుపరిచేందుకు విలువైన సూచనలను ఇవ్వడమే కాక, వ్యాపారం చేయడాన్ని సులభతరం చేసేందుకు మార్గాలను గురించి సూచనలు చేశారు.
రక్షణ్య పర్యావరణ వ్యవస్థలోని వాటాదారులందరితో మరింత సమన్విత చర్యల అవసరాన్ని క్షిపణులు, వ్యూహాత్మక వ్యవస్థల డిజి, డాక్టర్ బిహెచ్విఎస్ నారాయణ మూర్తి, ప్రొడక్షన్ కోఆర్డినేషన్ & సర్వీసెస్ ఇంటరాక్షన్ డిజి డాక్టర్ చంద్రికా కౌశిక్ పట్టి చూపారు. ఈ కార్యక్రమానికి డైరెక్టొరేట్ ఆఫ్ క్వాలిటీ, రిలయబిలిటీ & సేఫ్టీ వైస్ అడ్మిర్ రంజిత్ సింగ్ సహా, డిఆర్డిఒ డైరెక్టర్లు & శాస్త్రవేత్తలు హాజరయ్యారు.
ఈ కార్యక్రమం ప్రస్తుత పరిస్థితుల్లో అవసరమైన మద్దతును, హామీలను కోరడానికి, ఎదుర్కొంటున్న సవాళ్ళను వ్యక్తం చేయడానికి ఒక అవకాశాన్ని కల్పించడమే కాక బహరింగ మేధోమథన సెషన్ ఆత్మచింతన్ & మంథన్కు ఒక ప్రత్యేక ప్రారంభాన్ని అందించింది.
వ్యాపారాన్ని చేయడం సులభతరం చేసేందుకు, పరిశ్రమకు చేయూతను అందించేందుకు పునర్నిర్వచించిన చట్రాన్ని రూపొందించడానికి చర్చలు జరిగాయి.
ప్రధాన మంత్రి కార్యాలయం
వన్యప్రాణులపట్ల పౌరుల ట్వీట్ లకు జవాబిచ్చిన ప్రధాన మంత్రి
వన్యప్రాణుల పట్ల ప్రజల ఉత్సాహాన్ని గమనిస్తూ ప్రధాన మంత్రి శ్రీ నరేంద్ర మోదీ తన మనోభావాల ను వెల్లడించారు.
బాందీపుర్ పులుల అభయారణ్యం లో ప్రధాన మంత్రి నిన్నటి రోజు న సందర్శించిన ప్పుడు ఏనుగులు ఆయన ను ఆశీర్వదించడం పట్ల శ్రీ పరశురామ్ ఎమ్.జి చేసిన వ్యాఖ్యల కు ప్రదాన మంత్రి సమాధానాన్ని ఇస్తూ, ఒక ట్వీట్ లో -
‘‘అవునండి. ఇది నిజం గానే విశిష్టమైంది.’’ అని పేర్కొన్నారు.
దిల్లీ లోని నేశనల్ జూలాజికల్ పార్కు ను ప్రియాంక గోయల్ గారు సందర్శించడాన్ని కూడా శ్రీ నరేంద్ర మోదీ ప్రశంసిస్తూ ఒక ట్వీట్ లో-.
‘‘భేష్. భారతదేశం లోని మొక్క జాతుల కు మరియు పశు జాతుల కు సంబంధించిన వివిధత్వం అనేది అసాధారణమైంది, మరి దీనిని మరింతగా అన్వేషించేందుకు ప్రజల కు మరిన్ని అవకాశాలు లభిస్తాయని నేను ఆశ పడుతున్నాను.’’ అంటూ ప్రత్యుత్తరాన్ని ఇచ్చారు.
ప్రధాన మంత్రి నిన్నటి రోజు తాలూకు ఛాయాచిత్రాల ను కొన్నింటిని కూడా ఈ సందర్భం లో శేర్ చేశారు.
ఆరోగ్య, కుటుంబ సంక్షేమ మంత్రిత్వ శాఖ
157.20 కోట్ల డోసులను దాటిన జాతీయ కొవిడ్-19 టీకా కార్యక్రమం
గత 24 గంటల్లో 39 లక్షలకు పైగా డోసులు నిర్వహణ
ప్రస్తుత రికవరీ రేటు 94.27%
గత 24 గంటల్లో నమోదయిన కొత్త కేసులు 2,58,089
ఇప్పటివరకు నమోదైన మొత్తం ఒమిక్రాన్ కేసులు 8,209. నిన్నటి కంటే 6.02% వృద్ధి.
దేశవ్యాప్త క్రియాశీల కేసుల సంఖ్య 16,56,341
వారపు పాజిటివిటీ రేటు 14.41%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 39 లక్షలకుపైగా  డోసులతో కలిపి, 157.20 కోట్ల  డోసులను టీకా కార్యక్రమం అధిగమించింది. 1,68,75,217 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
1,03,90,286
|
|
రెండో డోసు
|
|
97,80,747
|
|
ముందు జాగ్రత్త డోసు
|
|
18,33,301
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,88,988
|
|
రెండో డోసు
|
|
1,70,55,627
|
|
ముందు జాగ్రత్త డోసు
|
|
14,81,773
|
|
15-18 ఏళ్ల వారు
|
|
మొదటి డోసు
|
|
3,45,32,745
|
|
18-44 ఏళ్ల వారు
|
|
మొదటి డోసు
|
|
52,54,63,216
|
|
రెండో డోసు
|
|
36,93,05,100
|
|
45-59 ఏళ్ల వారు
|
|
మొదటి డోసు
|
|
19,76,54,179
|
|
రెండో డోసు
|
|
16,10,58,648
|
|
60 ఏళ్లు పైబడినవారు
|
|
మొదటి డోసు
|
|
12,31,45,683
|
|
రెండో డోసు
|
|
10,08,18,423
|
|
ముందు జాగ్రత్త డోసు
|
|
11,33,109
|
|
ముందు జాగ్రత్త డోసులు
|
|
44,48,183
|
|
మొత్తం డోసులు
|
|
1,57,20,41,825
గత 24 గంటల్లో 1,51,740 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,52,37,461 కు పెరిగింది.
దేశవ్యాప్త రికవరీ రేటు 94.27 శాతానికి చేరింది.
గత 24 గంటల్లో 2,58,089 కొత్త కేసులు నమోదయ్యాయి.
దేశవ్యాప్త క్రియాశీల కేసుల సంఖ్య 16,56,341. ఇది మొత్తం కేసుల్లో 4.43 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 13,13,444 పరీక్షలు చేశారు. దేశవ్యాప్తంగా ఇప్పటివరకు 70.37 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 14.41 శాతంగా ఉంది. రోజువారీ పాజిటివిటీ రేటు 19.65 శాతంగా నమోదైంది.
ప్రధాన మంత్రి కార్యాలయం
శ్రీ శ్యాంజీ కృష్ణ వర్మ కు ఆయన జయంతి నాడు శ్రద్ధాంజలి ఘటించిన ప్రధాన మంత్రి
శ్రీ శ్యాంజీ కృష్ణ వర్మ కు ఆయన జయంతి నాడు ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. శ్రీ శ్యాంజీ కృష్ణ వర్మ యొక్క గొప్పతనాన్ని గురించి ప్రధాన మంత్రి తాను మాట్లాడిన ఒక ఉపన్యాసాన్ని కూడా ఈ సందర్భం లో శేర్ చేశారు.
ప్రధాన మంత్రి ఒక ట్వీట్ లో -
‘‘సాహసి శ్రీ శ్యాంజీ కృష్ణ వర్మ కు ఆయన జయంతి నాడు ఇదే శ్రద్ధాంజలి. ఈ భయరహితుడైనటువంటి భరత మాత బిడ్డడు భారతదేశానికి స్వాతంత్ర్యాన్ని సంపాదించిపెట్టడానికి మరియు ప్రజల లో గర్వయుక్త భావన ను మేలుకొలపడానికి గాను తన జీవనాన్ని అంకితం చేసివేశారు. నేను ఆయన యొక్క గొప్పతనాన్ని గురించి తెలియజేసిన నా ఉపన్యాసాన్నొకదానిని శేర్ చేస్తున్నాను.’’ అని పేర్కొన్నారు.
ఆర్థిక మంత్రిత్వ శాఖ
వయబిలిటీ గ్యాప్ ఫండింగ్తో పిపిపి పద్ధతి ద్వారా కోస్టల్ షిప్పింగ్  కు ప్రోత్సాహం
పాతన వాహనాల స్థానంలో కొత్తవాటిని తెచ్చేందుకు రాష్ట్రాలకు తోడ్పాటు
హరిత పారిశ్రామిక, ఆర్థిక పరివర్తనకు నాంది పలికేందుకు 2070 నాటికి పంచామృతం, నికర సున్నా కర్బన ఉద్గారాల దిశగా భారతదేశం దృఢంగా ముందుకు సాగుతోంది.
హరితవృద్ధిపై భారత్ దృష్టితో ఈ బడ్జెట్ ను రూపొందించడం జరిగింది. ఈ విషయాన్ని కేంద్ర ఆర్థిక & కార్పొరేట్ వ్యవహారాల మంత్రి శ్రీమతి నిర్మలా సీతారామన్ బుధవారం కేంద్ర బడ్జెట్ 2023-24ను పార్లమెంటులో ప్రవేశపెడుతూ చెప్పారు.
కోస్టల్ షిప్పింగ్ 
హరిత వృద్ధికి అనుగుణంగా మాట్లాడుతూ, తీరప్రాంత రవాణాను ఇంధన సామర్ధ్యం, ప్రయాణీకులు, సరుకు రవాణా రెండింటికీ తక్కువ ఖర్చుతో కూడిన రవాణా మార్గంగా పిపిపి పద్ధతి ద్వారా ఆచరణ వయబిలిటీ గ్యాప్ ఫండింగ్తో ప్రోత్సహించాలని శ్రీమతి సీతారామన్ ప్రతిపాదించారు.
పాత వాహనాలు, అంబులెన్స్లను మార్చేందుకు రాష్ట్రాలకు తోడ్పాటునందిస్తామని ఆర్ధిక మంత్రి ప్రస్తావించారు. రాష్ట్రాలు మూలధన వ్యయంపై ఖర్చు చేయాల్సిన యాభై ఏళ్ళ రుణ వ్యయంలో కొంత భాగాన్ని పాత తన ఏడు లక్ష్యాలలో ఒకటిగా ప్రభుత్వ వాహనాలను మూలపడేసేందుకు కేటాయించడం లేదా అనుసంధానం చేయడం జరిగింది. కాలుష్యానికి కారణమయ్యే పాత వాహనాలకు ప్రత్యామ్నాయాలను తీసుకురావడం అన్నది మన ఆర్ధిక వ్యవస్థను హరితం చేయడంలో ముఖ్యభాగమని శ్రీమతి సీతారామన్ పేర్కొన్నారు. కేంద్ర బడ్జెట్ 2021-22లో ప్రస్తావించిన వాహనాల విసర్జన విధానానికి అనుగుణంగా కేంద్ర ప్రభుత్వం పాత వాహనాలను విసర్జించేందుకు తగిన నిధులను కేటాయించింది.
ప్రధాన మంత్రి కార్యాలయం
రౌర్కెలాలో ఆది మహోత్సవంపై ట్వీట్ను ప్రజలతో పంచుకున్న ప్రధానమంత్రి
దేశానికి గర్వకారణమైన గిరిజన తెగల సంస్కృతి-వారసత్వాల గురించి ప్రధానమంత్రి శ్రీ నరేంద్ర మోదీ నొక్కిచెప్పారు.
ఈ అంశంపై శాసనసభ్యుడు భవానీ శంకర్ భోయి పోస్ట్ చేసిన ట్వీట్కు ప్రతిస్పందనగా పంపిన సందేశంలో:
“ఇది ఒడిషాలోని రౌర్కెలాలో నిర్వహిస్తున్న ఆది మహోత్సవ్ సంబంధిత ఆసక్తికర ట్వీట్. మన గిరిజన సమాజం సంస్కృతి-వారసత్వంపై భారతదేశం ఈ సందర్భంగా గర్విస్తోంది” అని ప్రధానమంత్రి పేర్కొన్నారు.